S-2401/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 24. maí 2022, á hendur S-kk-þgf V-kk-þgf S-kk-þgf, kt. [...], [...], Reykjavík, fyrir fíkniefna- og vopnalagabrot með því að hafa, föstudaginn 12. júní 2020, að [...] í Reykjavík, haft í vörslum sínum í sölu- og dreifingarskyni 277,58 gaf amfetamíni, 2,07 gaf ecstasy og 5,54 gaf maríhúana og úðavopn. Lögregla lagði hald á allt framangreint við húsleit hjá ákærða.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 4. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 277,58 gaf amfetamíni, 2,07 gaf ecstasy og 5,54 g afmaríhúana sem lögreglan lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á úðavopni skv. 1. mgr. 37. gr. vopnalaga nr. 16/1998, Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. maí 2022, var ákærða gert að sæta fangelsi í 30 daga, skilorðsbundið til tveggja ára, með dómi Héraðsdómi Reykjavíkur 21. maí 2013 meðal annars fyrir fíkniefnalagabrot. Þá var ákærða gert að sæta fangelsi í 3 mánuði með dómi Héraðsdóms Reykjavíkur 12. mars 2014 meðal annars fyrir fíkniefnalagabrot, en þar var áðurgreindur skilorðsdómur dæmdur upp. Þá var ákærða gert að greiða sektir með fjórum lögreglustjórasáttum árin 2014, 2015 og 2016 fyrir fíkniefnalagabrot. Þá var ákærða gert að greiða sekt með dómi Héraðsdóms Reykjavíkur 26. september 2018 fyrir fíkniefnalagabrot. Nú síðast var ákærða gert að sæta fangelsi í 3 mánuði, skilorðsbundið til tveggja ára, með dómi Héraðsdóms Reykjavíkur 25. ágúst 2021 fyrir fíkniefnalagabrot. Að öðru leyti kemur sakarferill ákærða ekki til skoðunar við ákvörðun refsingar nú.

Brot ákærða samkvæmt ákæru voru framin áður en framangreindur dómur frá 25. júní 2021 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940. Í samræmi við 60. gr. sömu laga verður skilorðsbundin refsing dómsins einnig tekin upp og ákærða gerð refsing í einu lagi.

Við ákvörðun refsingar er litið til þess aðákærði hefur greiðlega játað sök fyrir dómi verður það metið ákærða til refsimildunar samanber 8. tölul. 1. mgr. 70. gr. almennra hegningarlaga nr. 19/1940. Þá er litið til þess hve langt er liðið síðan umrætt brot var framið og verður ákærða ekki kennt um þann drátt á meðferð málsins. Á hinn bóginn er litið til þess að ákærði hefur ítrekað verið fundinn sekur um fíkniefnalagabrot. Auk þess er litið til þess mikla magns fíkniefna sem ákærði hafði í vörslum sínum í sölu- og dreifingarskyni. Verður framangreint metið ákærða til refsiþyngingar, sbr. 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og ákvæða 60., 77. og 78. gr. almennra hegningarlaga nr. 19/1940 þykir refsing ákærða hæfilega ákveðin 6 mánaða fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk 277,58 grömm af amfetamíni, 2,07 grömm af ecstasy, 5,54 grömm af maríhúana og úðavopn, sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, J-kk-ef M-kk-ef lögmanns,167.400 krónur að meðtöldum virðisaukaskatti.

Af gögnum málsins er ekki að sjá að neinn sakarkostnað hafi leitt af meðferð málsins.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf V-kk-nf S-kk-nf, sæti fangelsi í 6 mánuði en fullnustu refsingarinnar skal fres tað og falli hún niður að liðnum tveimur á rum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 277,58 grömmum af amfetamíni, 2,07 grömmum af ecstasy,5,54 grömmum af maríhúanaog úðavopni.

Ákærði greiði málsvarnarþóknun skipaðs verjanda síns, J-kk-ef M-kk-ef lögmanns,167.400 krónur.

H-kvk-nf S-kvk-nf B-kvk-nf